**Sakspapir**

|  |  |  |  |  |  |
| --- | --- | --- | --- | --- | --- |
|  |  |  |  |  |  |

|  |  |  |  |
| --- | --- | --- | --- |
| **Saksnr** | **Utvalg** | **Type** | **Dato** |
|

|  |
| --- |
| 123/14 |

 | Formannskapet | PS | 11.06.2014 |

|  |  |  |
| --- | --- | --- |
| **Saksbehandler** | **Arkiv** | **ArkivsakID** |
| Asbjørn Nagell Toft | FA - L12, HistSak - 11/68 | 14/318 |
|  |  |  |

**Vedtak- Områdeplan for Nordre Fonnesvågen-Planid. 2011002- Offentleg ettersyn**

**Vedlegg:**

Oversending av planmateriale for områdeplan Nordre Fonnesvågen

Områdeplan-Nordre Fonnesvågen

Illustrasjonsplan- Nordre Fonnesvågen

Føresegner Nordre Fonnesvågen

ROS - analyse Nordre Fonnesvågen

Planskildring Nordre Fonnesvågen 03.06.14

**Framlegg til vedtak:**

|  |
| --- |
| Austrheim kommune legg områdeplan for Nordre Fonnesvågen med planid. 2011002 ut til offentleg ettersyn. Plandokumenta er datert 03.06.2014. Grunngjevinga for vedtaket står i saksutgreiinga. Vedtaket er heimla i plan- og bygningslova §12-10. |

**Formannskapet - 123/14

FS - behandling:**

|  |
| --- |
| Fellesframlegg:Austrheim kommune legg områdeplan for Nordre Fonnesvågen med planid. 2011002 ut til offentleg ettersyn. Plandokumenta er datert 03.06.2014 med føresegner datert 10.06.14. Grunngjevinga for vedtaket står i saksutgreiinga. Vedtaket er heimla i plan- og bygningslova §12-10.Fellesframlegget vart samrøystes vedteke. |

**FS - vedtak:**

|  |
| --- |
| Austrheim kommune legg områdeplan for Nordre Fonnesvågen med planid. 2011002 ut til offentleg ettersyn. Plandokumenta er datert 03.06.2014 med føresegner datert 10.06.14. Grunngjevinga for vedtaket står i saksutgreiinga. Vedtaket er heimla i plan- og bygningslova §12-10. |

**Saksopplysninger:**

|  |
| --- |
| Austrheim kommunestyre vedtok i 2012 «Planstrategi for kommunestyreperioden 2012-15». Her vart områderegulering Nordre Fonnesvågen prioritert. Bakgrunn for denne prioriteringa var mellom anna utarbeidinga av eigen masterplan og seinare vedtak i kommunedelplan for Leirvåg, Litlås , Kaland og Fonnes (planID 12642008003). I føresegnene til denne kommunedelplanen står det om Nordre Fonnesvågen: *Før ny utbygging skal det gjennomførast områderegulering. Reguleringsplanen skal vise avgrensa arealføremål og trafikksystem (kjøre- og gangvegar) og gje retningsliner for utbygginga og for kva deler av området som må planleggjast samla.*Føremålet med planarbeidet var å regulera arealbruken og utnytta kvalitetane i Nordre Fonnesvågen på eit meir detaljert nivå enn det kommunedelplanen kunne gjere. Områdeplanen skulle gje grunnlag for politisk styring av utviklinga vidare i planområdet og gjera det mogeleg å koma i gang med tiltak som det var ynskjeleg å koma i gang med. Plan- og bygningslova si § 12-2 tek opp områderegulering. Områderegulering vert brukt av kommunen der det er krav om slik plan i kommuneplanens arealdel, eller der kommunen finn at det er trong for å gje meir detaljerte områdevise avklaringar av arealbruken. Austrheim Formannskap vedtok den 10.04. 2013 oppstart av arbeid med områderegulering, utarbeiding av planprogram og offentleg høyring planprogram for områderegulering Nordre Fonnesvågen (PlanID 12642011002). Avdeling for Plan, byggesak, oppmåling og miljø fekk utarbeidd planprogram for områdereguleringsplan Nordre Fonnesvågen. Høyringsfrist for planprogram var den 10.06. 2013. Det kom inn 11 merknader i høyringsperioden. Desse vart handsama på vanleg måte.I samsvar med reglane i Plan og bygningslova § 4-1 gjorde formannskapet vedtak den 19.06. 2013 for planprogrammet for områderegulering Nordre Fonnesvågen (PlanID 12642011002). Planprogrammet dekka alle naudsynte tema som skulle utgreiiast for å gjera planarbeidet tilfredsstillande. Planarbeidet med områdereguleringa skulle Austrheim kommune kjøpa av kvalifiserte planleggingsfirma etter gjeldane reglar for kjøp av slike tenester. Austrheim kommune avgjorde den 26.08. 2013 at planleggingsfirmaet SWECO skulle få tildelt dette planarbeidet. SWECO har den 03.06. 2014 levert planmaterialet sitt til denne områdeplanen, desse ligg som vedlegg i saka.**Planområdet:** Nordre Fonnesvågen ligg i Austrheim kommune ved Fensfjorden. Planområdet omfatta deler av Fylkesveg 565 Austrheimsvegen og tek med seg avkøyringa med Fonnesvegen i aust og avkjøringa til Tresvikvegen i vest. I vest omfatta planområdet friluftsområdet i Årvikane. I aust omfattar planområdet Grønevikane, Rasmustangen og Måseklubben.**Planprosessen:**Planprosjektet har vorte styrt og koordinert av kommuneadministrasjonen. Det har vore eit godt samarbeid mellom Austrheim kommune, planleggingsfirmaet SWECO, grunneigarar og bygdefolket i planleggingsfasen. Det at prosjektet ***«Liv og Lyst»*** vart tildelt bygda Nordre Fonnesvågen samstundes med oppstarten av dette planarbeidet har vore viktig for å få til ein aktiv medverknad frå innbyggjarane der i planprosessen. **Bygdemøte og plandugnad:**Austrheim kommune og firmaet SWECO arrangerte open plandugnad med bygdefolket i Nordre Fonnesvågen på Kaland skule den 03.10.2013. Det kom inn mange innspel og prioriteringar frå personane som deltok her. Felles strandpromenade rundt Nordre Fonnesvågen, møteplassar, bustadbygging og bruk av strand- og sjøområda vart prioriterte forslag til tema i planlegginga vidare frå dette møtet. I tidsrommet etter plandugnaden kom desse innspela skriftleg inn til planarbeidet:**Gullaksen Invest AS og Gullaksen & Sønner AS, datert 04.10.2013:** Det er viktig at næringsaktiviteten som er her i dag ikkje vert hindra/begrensa.**Arild Tresvik, datert 30.10.2014:** Innspel påbustadhus, flytebryggjer, naust, strandpromenade og turveg.**Folkehelsekoordinator i Austrheim, datert 31.10.2014:** Innspel på tilrettelegging av Årvika og etablera turstiar, strandpromenade rundt Fonnesvågen, møteplasassar, bubilparkering og sykkelvegar.**Magnus Arentsen, datert 01.11.2013:** Innspel på rorbu der eldre notbu stod, veg og parkeringsplass. **Seaway Oceansport Club AS, datert 01.11.2013:** Innspel på tilrettelegging for havsport, kiting, veg og parkeringsplass i Årvika m.m..**Fonnes Bygdelag, datert 10.01.2014:** Innspel på tilrettelegging av Årvika badeplass.**Olai Tresvik** (Olav Mongstad, skrivar), **datert 05.03.2014:** Innspel på fartsdumpar på Tresvikvegen.**Inge Fonnes, datert 03.04.2014:** Innspel på naust.**Tommy Fonnes, datert 09.05.2014:** Innspel på skisse til plassering av flytebryggje i Fonnesvågen.Det har og kome ein del muntlege innspel i planperioden frå grunneigarar og andre partar i planområdet. Desse innspela er vidareformidla til planleggjarverksemda SWECO. Plandokumenta datert 03.06.2014 har kommentert alle innspela på ein konstruktiv måte.Den 27.02 2014 vart det halde eit nytt opent bygdemøte/planmøte på Kaland skule der områdeplanen for Nordre Fonnesvågen var tema. Då kunne bygdefolket, grunneigarar og partar i planområdet drøfta det SWECO hadde laga av planmateriale (planskisse m.m) så langt i prosessen, og koma med tilbakemelding på dette før planarbeidet kom på offentleg ettersyn. Tilbakemeldingar på dette opne bygdemøtet har i stor grad vore styrande for kva planframlegg SWECO no har kome fram til og som no etter planen skal ut til offentleg ettersyn. Austrheim kommune vil elles arrangera folkemøte i høyringsperioden og elles kunngjera vedtaket på vanleg måte. **Politiske prosessar i planperioden:**Austrheim Formannskap tok den 05.03.2014 til orientering SVECO sin stad- og arealanalyse for Nordre Fonnesvågen, datert 17.01.2014. Formannskapet tok då og til og orientering SVECO sin SWOT-analyse og 2 alternative skisseforslag for Nordre Fonnesvågen, datert 17.01.2014. Formannskapet meinte at SWECO i sitt planarbeid måtte prioritera ideane som kom fram i Alternativ 1 som heiter ***Lokalsamfunnet: Livskraft i Nordre Fonnesvågen.*** Formannskapet la og vekt på at det måtte planleggast fortau og andre trafikksikringstiltak i planområdet. Plassering av planfri overgang/undergang måtte og vurderast ved hovudvegen. Det vart og uttalt at SWECO sine folk skulle informera politikarane på formannskapsmøtet om planarbeidet når områdeplanen skulle handsamast politisk til offentleg ettersyn.**Vurdering:**Rådmannen synes at planprosessen har vore grundig og god. Planarbeidet som er gjort har vore i tråd med intensjonane i Plan- og bygningslova når det gjeld involvering og medverknad. Innbyggjarar, grunneigarar og andre partar i planområdet har hatt mange høve til å engasjera seg i planprosessen, og mange har gjort det. Rådmannen synes at det er positiv at det har vore eit godt samarbeid mellom Austrheim kommune sin administrasjon, planleggingsfirmaet SWECO, grunneigarar og bygdefolket i dette planarbeidet. Rådmannen synes det er viktig at SWECO i sitt planframlegg har planlagt bustadar på begge sider av Nordre Fonnesvågen, og at møteplassar, strandpromenade og anna bruk av sjøområdet er teke med i områdeplanen. Rådmannen vil peika på at dette er i tråd med drøftingane i formannskapet den 30.01.2014 og 05.03.2014. Det er og i tråd med det som var tema og innspel på bygdemøta på Kaland hausten 2013 og i februar 2014 og som elles har kome inn av innspel frå ulikt hald i saka.Rådmannen synes at plandokumenta datert 03.06.2014 med planomtale, risiko og sårbarheitsvurdering (ROS-analyse), føresegner, plankart og illustrasjonar for Nordre Fonnesvågen er godt gjennomført fagleg. ROS-analysen viser at føreligg ingen stor risiko med dette planforslaget. Eventuelle uheldige kosekvensar kan og avbøtast med tiltak i forkant av tiltaket. Rådmannen synes at områdereguleringa som no skal til offentleg ettersyn på ein god og framtidsretta måte har løyst planmessige utfordringar i Nordre Fonnesvågen. Rådmannnen rår til at Områdeplanen for Nordre Fonnesvågen vert lagt ut til offentleg ettersyn slik den no ligg føre.**Konklusjon**Austrheim kommune legg områdeplan for Nordre Fonnesvågen ut til offentleg ettersyn.  |